पाएं अपने शहर की ताज़ा ख़बरें और फ्री ई-पेपरडाउनलोड करें
आलमपुर कस्बे में किराना व्यापारी की पत्नी लंबे समय से टीबी से पीड़ित है। इधर, व्यापारी के अंदर प्रेम रोग जाग उठा। वह पड़ोस में रहने वाले युवती के घर आए दिन मोबाइल नंबर लिखकर पर्ची फेंकने लगा। यह बात युवती की मां को पता चली, तो उसने थाने में आवेदन दिया है। हालांकि पुलिस ने मामले में रिपोर्ट दर्ज न करते हुए रफा-दफा करा दिया गया।
मामला कस्बे में वार्ड क्रमांक छह का है। व्यापारी की पत्नी पिछले दो साल से टीबी से पीड़ित है। पत्नी का ग्वालियर रखकर इलाज कराता आ रहा है। एकांकी जीवन जीने वाले व्यापारी ने पड़ोस में रहने वाली महिला को प्रपोज कर दिया। महिला ने शर्म की वजह से किसी से कुछ नहीं कहा, तो व्यापारी मूक सहमति मान बैठा।
इसके बाद व्यापारी ने उसके घर की खिड़की से कई बार पर्ची पर मोबाइल नंबर फेंका। यह मोबाइल नंबर लिखी पर्चियों को घर पर फेंके जाने का विरोध दर्ज कराया। महिला ने व्यापारी को खरी खोटी सुनाई। इसके बाद थाने जा पहुंची। यहां थाने पर पुलिस के सामने मामले की जानकारी दी।
पुलिस ने व्यापारी को थाने बुलाया। व्यापारी के थाने आते ही मामला पलट गया। अब तक महिला के पक्ष में खड़े होने वाले पुलिस व्यापारी की तरफदारी करने जुट गए। महिला को डांट डपटकर कहा कि शर्म नहीं आती। छोटी-छोटी बातों में रिपोर्ट दर्ज कराकर बदनाम हो जाएगी। इसके बाद महिला को समझाइश देकर कार्रवाई न करने की सलाह दी।
इस पूरे मामले में आलमपुर थाना प्रभारी संजीव तिवारी से बात करनी चाही। फोन पर संपर्क करना चाहा, लेकिन फोन रिसीव नहीं हुआ।
एसडीओपी और एसपी से करेंगे शिकायत
आलमपुर थाना पुलिस से महिला असंतुष्ट है। उसका कहना है कि व्यापारी की हरकत की शिकायत लहार एसडीओपी से करूंगी। यहां पर भी न्याय नहीं मिला, तो एसपी से शिकायत करूंगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn